《中秋同诸子九曲泛月》
宋代·虞亿

名山阅万古，明月来几时。
顾游属中秋，万里云雾披。
心间境亦静，月满山不移。
况兹九曲溪，正漾清涟漪。
呼舟星村来，十客琴觞随。
此客俱不心，洒落同襟期。
居然命钓艇，造席不复疑。
陶兀入醉乡，伴我老不羁。
临流振衣袂，飒飒刚风吹。
银盘转岩阿，两川光渺瀰。
崚嶒大王峰，嵌窦渺可窥。
云軿与凤钗，来往谁可知。
但闻山桂香，缤纷落残户。
酒酣各言志，抗论不少卑。
诸君爱轩冕，许身皋与夔。
矫首青云衢，尘鞅甘羁縻。
那知涉幻境，百岁黍一炊。
风波世上险，日月壶中迟。
何如归此山，相乐从希夷。